**Ιωάννινα 19-02-2025**

**Διεθνής Φωτογραφικός Διαγωνισμός: «Γέφυρες Φιλίας – Οι Αδελφοποιήσεις του Schwerte σε Εικόνες»**

Ο Δήμος Ιωαννιτών ενημερώνει τους νέους της πόλης για τον Διεθνή Φωτογραφικό Διαγωνισμό με τίτλο «Γέφυρες Φιλίας – Οι Αδελφοποιήσεις του Schwerte σε Εικόνες», που διοργανώνει ο αδελφοποιημένος Δήμος Schwerte της Γερμανίας. Ο διαγωνισμός στοχεύει στην προώθηση των ευρωπαϊκών αξιών και της συνεργασίας μεταξύ των αδελφοποιημένων πόλεων.

Ο διαγωνισμός απευθύνεται σε νέους ηλικίας 14-20 ετών από τις αδελφοποιημένες πόλεις του Schwerte στην Ιταλία, τη Γαλλία, την Ελλάδα (Ιωάννινα), τη Φινλανδία, την Πολωνία και το Ηνωμένο Βασίλειο.

**Πώς να συμμετάσχετε**

- Τραβήξτε τρεις φωτογραφίες που αποτυπώνουν την ταυτότητα της πόλης σας, είτε πρόκειται για τα τοπικά ορόσημα, το σχολείο σας ή τη δικη σας καθημερινή ζωή και τη σύνδεσή τους με την Ευρώπη δημιουργώντας ένα κολάζ.

- Συνοδεύστε το κολάζ σας με ένα σύντομο κείμενο (έως 100 λέξεις) για να το περιγράψετε και να εξηγήσετε πώς αντικατοπτρίζει την μοναδική ταυτότητα των Ιωαννίνων αλλά και τη συνεργασία του δήμου μας με το δήμο του Schwerte.

- Οι φωτογραφίες πρέπει να έχουν ανάλυση 300 DPI και να υποβληθούν σε μορφή TIFF, JPG ή PNG.

- Το κείμενο και η υποβολή της συμμετοχής πρέπει να γίνουν στα αγγλικά, ενισχύοντας τη διεθνή επικοινωνία.

- Στείλτε τις φωτογραφίες, το κείμενό σας και τα προσωπικά σας στοιχεία (όνομα, διεύθυνση, ημερομηνία γέννησης) μέσω email ή WeTransfer στη διεύθυνση:

pia.juergensdesaucedo@stadt-schwerte.de

Η προθεσμία υποβολής είναι η 9η Μαρτίου 2025

**Βραβεία και έκθεση**

Οι τρεις καλύτερες συμμετοχές θα λάβουν βραβεία, ενώ η καλύτερη συμμετοχή από κάθε πόλη θα παρουσιαστεί σε επίσημη έκθεση στο κέντρο του Schwerte και θα συμπεριληφθεί σε ένα ντοκιμαντέρ-λευκώμα.

Ο δήμος Ιωαννιτών καλεί όλους τους νέους από 14-20 ετών να συμμετέχουν στο διαγωνισμό για να προβάλλουν τα Γιάννενα και τον πολιτισμό μας σε ένα διεθνές κοινό, αναπτύσσοντας τις φωτογραφικές και συγγραφικές τους δεξιότητες, καθώς επίσης και για να ενισχύσουν τη φιλία και τη συνεργασία μεταξύ των ευρωπαϊκών πόλεων και γιατί όχι να κερδίσουν αναγνώριση και προβολή μέσα από μια διεθνή έκθεση.

Μέσα από τη φωτογραφία, χτίζουμε γέφυρες επικοινωνίας και ενισχύουμε τους δεσμούς μεταξύ των δήμων μας.

Γίνε μέρος αυτής της ξεχωριστής ευρωπαϊκής πρωτοβουλίας.